2. pielikums

Ministru kabineta

2019.gada \_\_\_\_\_\_\_

noteikumiem Nr.\_\_\_\_\_\_\_

**Atklātā konkursa “Ar vēsturiski piesārņotajām teritorijām saistīto risku samazināšana” projektu iesniegumu vērtēšanas kritēriji**

|  |  |  |  |
| --- | --- | --- | --- |
| **Nr.p.k.** | **Kritērijs** | **Vērtējums** | |
| 1. **Administratīvie kritēriji** | | | |
| 1.1. | Atklātā konkursa projekta iesniegums ir iesniegts paziņojumā norādītajā termiņā | N |  |
| 1.2. | Atklātā konkursa projekta iesnieguma veidlapā aizpildītas visas sadaļas | P |  |
| 1.3. | Atklātā konkursa projekta iesnieguma finanšu dati ir norādīti *euro* | P |  |
| 1.4. | Atklātā konkursa projekta iesniegums sagatavots latviešu valodā (izņemot atklātā konkursa projekta iesnieguma veidlapas sadaļas, kuras norādīts aizpildīt angļu valodā), tam pievienoti visi atklātā konkursa nolikumā noteiktie iesniedzamie dokumenti un tie ir sagatavoti latviešu valodā vai tiem pievienots tulkojums latviešu valodā | P |  |
| 1.5. | Atklātā konkursa projekta iesniegums ir noformēts atbilstoši elektronisko dokumentu apriti regulējošajiem normatīvajiem aktiem, tai skaitā atklātā konkursa projekta iesniegums ir parakstīts ar drošu elektronisko parakstu | N |  |
| 1.6. | Atklātā konkursa projekta iesnieguma veidlapu parakstījusi atklātā konkursa projekta iesnieguma iesniedzēja institūcijas pārstāvēttiesīga vai pilnvarota persona | P |  |
| 1. **Atbilstības kritēriji** | | | |
| 2.1. | Atklātā konkursa projekta iesnieguma iesniedzējs atbilst Ministru kabineta noteikumos noteiktajam atklātā konkursa projekta iesnieguma iesniedzēja veidam | N |  |
| 2.2. | Atklātā konkursa projekta iesnieguma iesniedzējam Latvijas Republikā nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro* | P |  |
| 2.3. | Atklātā konkursa projekta partneris atbilst Ministru kabineta noteikumos noteiktajam atklātā konkursa projekta partnera veidam | N/ (NA) |  |
| 2.4. | Atklātā konkursa projektā ir plānoti sabiedrības izpratnes veicināšanas pasākumi | N |  |
| 2.5. | Atklātā konkursa projekta mērķis atbilst Ministru kabineta noteikumos noteiktajam atklātā konkursa mērķim | N |  |
| 2.6. | Atklātā konkursa projekta iesniegumā aprakstīti klimata pārmaiņu riski, kas pamato ietekmi uz piesārņojuma izplatīšanos | P |  |
| 2.7. | Iedzīvotāju skaits administratīvā teritorijā, kur tiek īstenota sanācija un kas pēc atklāta konkursa projekta īstenošanas gūs labumu no samazināta piesārņojuma riska, ir vismaz 4000 | N |  |
| 2.8. | Atklātā konkursa projekta mērķis atbilst nacionālajiem attīstības plānošanas dokumentiem | N |  |
| 2.9. | Atklātā konkursa projekta iesniegumā plānotie sasniedzamie rezultāti ir precīzi definēti, pamatoti un izmērāmi | P |  |
| 2.10. | Atklātā konkursa projektu paredzēts īstenot vēsturiski piesārņotā vietā, kur nevar piemērot principu “piesārņotājs maksā”, jo struktūrvienību vai institūciju tiesību un pienākumu pārņēmējs, kas ir atbildīgs par piesārņojuma radīšanu, valstī vairs nepastāv, kā arī nav tieša tās saistību un pienākumu pārņēmēja | N |  |
| 2.11. | Atklātā konkursa projektu paredzēts īstenot vietā, kas reģistrēta Piesārņoto un potenciāli piesārņoto vietu reģistrā un saskaņā ar reģistra datiem tā atzīta par piesārņotu vietu | N |  |
| 2.12. | Nekustamais īpašums, kura teritorijā atrodas vēsturiski piesārņotā vieta, ir atklātā konkursa projekta iesnieguma iesniedzēja īpašumā vai valdījumā | N |  |
| 2.13. | Atklātā konkursa projekta iesniegumā programmas līdzfinansējuma: | |  |
| 2.13.1. | intensitāte nepārsniedz Ministru kabineta noteikumos noteikto maksimālo programmas līdzfinansējuma intensitāti | N |  |
| 2.13.2. | apmērs nav mazāks kā Ministru kabineta noteikumos noteiktais pieļaujamais minimālais apmērs vai nav lielāks par maksimālo apmēru | N |  |
| 2.14. | Atklātā konkursa projekta iesniegumā iekļautās attiecināmās izmaksas, darbības un izmaksu pozīcijas atbilst Ministru kabineta noteikumos noteiktajam, tai skaitā nepārsniedz noteiktos izmaksu ierobežojumus | P |  |
| 2.15. | Atklātā konkursa projekta izmaksu ‑ ieguvumu analīze izstrādāta atbilstoši atklātā konkursa projekta iesniegumu atlases nolikumā noteiktajam (t.sk. ekonomiskā analīze, alternatīvu analīze, risku analīze, atklātā konkursa projekta finansēšanas plāns, atklātā konkursa projekta naudas plūsmas plāns, līdzfinansējuma saņēmēja naudas plūsma pēc atklātā konkursa projekta pabeigšanas monitoringa nodrošināšanai, līdzfinansējuma saņēmēja kredītsaistību apjoms, sanācijas, t.sk. būvdarbu indikatīvā tāme, u.c.) | P |  |
| 2.16. | Atklātā konkursa projektā paredzētās darbības plānots pabeigt līdz 2024. gada 30. aprīlim | P |  |
| 2.17. | Iesniegumā sniegtā informācija apliecina, ka atklātā konkursa projekta iesniedzējs nodrošinās atklātā konkursa projekta rezultātu ilgtspējību, pēc sanācijas monitoringa izmaksas ir atbilstoši plānotas | P |  |
| 2.18. | Atklātā konkursa projekta iesnieguma iesniedzējam ir pietiekama administrēšanas, īstenošanas un finanšu kapacitāte atklātā konkursa projekta īstenošanai | N |  |
| 1. **Kvalitātes kritēriji** | | | |
| 3.1. | Atklātā konkursa projekta gatavības pakāpe, veicot vēsturiski piesārņotās vietas izpēti (pēdējā gada laikā pirms atklātā konkursa projekta iesniegšanas veikta detalizēta izpēte): | | Jāiegūst vismaz 1 punkts |
| 3.1.1. | ir uzsākta vai pabeigta ietekmes uz vidi novērtējuma (turpmāk - IVN) vai ietekmes sākotnējā izvērtējuma procedūra (ja attiecināms), izstrādāts sanācijas uzdevums, noteikts piesārņojošo vielu apjoms un fiksēti piesārņojuma avoti, kā arī ir noteikta plānotā sanācijas metode | 1 |
| 3.1.2. | ir uzsākta vai pabeigta IVN vai ietekmes sākotnējā izvērtējuma procedūra (ja attiecināms), izstrādāts sanācijas uzdevums, noteikts piesārņojošo vielu apjoms un fiksēti piesārņojuma avoti, kā arī ir noteikta plānotā sanācijas metode, ir sagatavots pamatots veicamo darbu saraksts un laika grafiks | 3 |
| 3.1.3. | ir uzsākta vai pabeigta IVN vai ietekmes sākotnējā izvērtējuma procedūra (ja attiecināms), izstrādāts sanācijas uzdevums, noteikts piesārņojošo vielu apjoms un fiksēti piesārņojuma avoti, noteikta plānotā sanācijas metode, ir sagatavots pamatots veicamo darbu saraksts un laika grafiks, izstrādāta tehniskā specifikācija sanācijas darbu iepirkumam | 5 |  |
| 3.2. | Ja atklātā konkursa projekta ietvaros plānots veikt augsnes sanāciju, teritorijā konstatētie augsnes un grunts kvalitātes normatīvi norāda, ka: | | Kritērijs dod papildu punktus |
| 3.2.1. | ir pārsniegts piesardzības robežlielums (B vērtība) | 1 |
| 3.2.2. | ir pārsniegts kritiskais robežlielums (C vērtība) | 3 |
| 3.3. | Ja atklātā konkursa projekta ietvaros plānots veikt sanāciju ūdens vidē, teritorijā konstatētie ūdens vai grunts kvalitātes normatīvi norāda, ka: | | Kritērijs dod papildu punktus |
| 3.3.1. | ir konstatētas ūdens videi bīstamas ķīmiskas vielas un to daudzums pārsniedz gada vidējo koncentrāciju virszemes ūdeņos vai robežlielumu pazemes ūdeņos, vai grunts kvalitātes pirmo robežlielumu | 1 |
| 3.3.2. | ir konstatētas prioritāri bīstamās vielas un to daudzums pārsniedz maksimāli pieļaujamo koncentrāciju virszemes ūdeņos vai robežlielumu pazemes ūdeņos, vai grunts kvalitātes otro robežlielumu | 3 |
| 3.4. | Piesārņotās vietas teritorija Baltijas jūras rīcības programmā: | | Kritērijs dod papildu punktus |
| 3.4.1. | nav iekļauta t.s. karsto punktu (*Hot Spots*) sarakstā kā aktīva vieta | 0 |
| 3.4.2. | ir iekļauta t.s. karsto punktu (*Hot Spots*) sarakstā kā aktīva vieta | 3 |
| 3.5. | Piesārņotās vietas teritorija: | | Kritērijs dod papildu punktus |
| 3.5.1. | nav iekļauta Natura 2000 tīklā | 0 |
| 3.5.2. | ir iekļauta Natura 2000 tīklā | 1 |
| 3.6. | Iedzīvotāju skaits administratīvā teritorijā, kur tiek īstenota sanācija un kas pēc atklāta konkursa projekta īstenošanas gūs labumu no samazināta piesārņojuma riska, ir: | | Kritērijs dod papildu punktus |
| 3.6.1. | no 4 000 līdz 10 000 (neieskaitot) | 0 |
| 3.6.2. | no 10 000 līdz 30 000 | 3 |
| 3.6.3. | vairāk nekā 30 000 | 5 |
| 3.7. | Piesārņotās vietas attīrīšana ir nozīmīga teritorijas turpmākajai attīstībai: | | Kritērijs dod papildu punktus |
| 3.7.1. | teritoriju nav paredzēts atgriezt saimnieciskajā apritē | 0 |
| 3.7.2. | teritorijā iespējama ierobežota saimnieciskā darbība | 3 |
| 3.7.3. | teritorijas sanācija nodrošina tās tālāku izmantošanu daudzveidīgai saimnieciskajai darbībai (lauksaimniecība, industriālā attīstība, u.c.) | 5 |
| 3.8. | Atklātā konkursa projekta aktivitāšu īstenošanai: |  | Kritērijs dod papildu punktus |
| 3.8.1. | nav piesaistīts Norvēģijas atklātā konkursa projekta partneris | 0 |
| 3.8.2. | ir piesaistīts atklātā konkursa projekta partneris – valsts, pašvaldības vai privāta, vai nevalstiskā organizācija, kas reģistrēta kā juridiska persona Norvēģijā, un tas sniedz ieguldījumu atklātā konkursa projekta mērķu sasniegšanā | 2 |
| 3.9. | Sabiedrības izpratni veicinošu pasākumu īstenošanā: |  | Kritērijs dod papildu punktus |
| 3.9.1. | nav iesaistīts atklātā konkursa projekta partneris, kas ir nevalstiska organizācija | 0 |
| 3.9.2. | ir iesaistīts atklātā konkursa projekta partneris, kas ir nevalstiska organizācija, lai informētu plašāku sabiedrību par sanācijas pasākumu ietekmi un Norvēģijas finanšu instrumenta ieguldījumu un lomu vides kvalitātes uzlabošanā un piesārņojuma riska mazināšanā | 2 |
| 3.10. | Atklātā konkursa projektā plānotie sabiedrības izpratnes veicināšanas pasākumi: |  | Kritērijs dod papildu punktus |
| 3.10.1. | sniedz vispārīgu aprakstu par plānotajām aktivitātēm, mērķa grupu iesaisti un paredz mazāk nekā 1-2 sabiedrības izpratnes veicināšanas pasākumu īstenošanu | 0 |
| 3.10.2. | sniedz vispārīgu aprakstu par plānotajām aktivitātēm, mērķa grupu iesaisti un paredz 3-5 sabiedrības izpratnes veicināšanas pasākumus par aktuāliem vides jautājumiem un sanācijas pasākumu ietekmi | 1 |
| 3.10.3. | sniedz detalizētu aprakstu par plānotajām aktivitātēm, mērķa grupu iesaisti un paredz sabiedrības izpratnes veicināšanas pasākumus ar vairāk kā 5 pasākumu īstenošanu par aktuāliem vides jautājumiem un Norvēģijas finanšu instrumenta ieguldījumu un lomu vides kvalitātes uzlabošanā un piesārņojuma riska mazināšanā | 2 |

Piezīmes:

1. N ‑ ja saņemts negatīvs vērtējums, atklātā konkursa projekta iesniegumu noraida.

2. P ‑ ja saņemts negatīvs vērtējums, var pieņemt lēmumu par atklātā konkursa projekta apstiprināšanu ar nosacījumu (projekta iesniedzējs nodrošina atbilstību kritērijam lēmumā noteiktajā laikā).

3. NA ‑ neattiecas, ja norādītais kritērijs nav attiecināms uz konkrēto atklātā konkursa projekta iesnieguma iesniedzēju, atklātā konkursa projekts netiek vērtēts attiecībā uz šo kritēriju.